tomron87/hebrew-wikipedia-sentences-corpus huggingface dataset:
עונת הפתיחה של הביג איסט בפוטבול החלה בשנת 1991. וירג'יניה המערבית וראטגרס היו חברות רק בליגת הפוטבול עד לשנת 1995, וירג'יניה טק הייתה חברה רק בליגת הפוטבול עד לשנת 2001, כאשר טמפל נשארה חברה כזו עד לשנת 2004, לאחר שנכשלה למשוך קהל אוהדים עיקבי.
ליגת הביג איסט הציעה לאוניברסיטת נוטרדאם להצטרף כחברה ללא נציגות בענף הפוטבול משנת 1995. הצעה זו הביאה למבנה ליגה לא סטנדרטי, כאשר כמה מהאוניברסיטאות מתחרות רק בליגה הראשונה של הכדורסל.
דבר זה הביא לגל שמועות, שנמשך במשך זמן רב, על אי יציבות, ובשנת 2003, דיווחים חוזרים ונישנים של התקשורת על התמשכות המתח בין אוניברסיטאות הפוטבול ואוניברסיטאות הכדורסל התפוצץ לבסוף כאשר ליגת הביג איסט וליגת האטלנטיק קוסט נגררו למלחמת מילים שנמשכה חודשים ארוכים על כמה מנבחרות הביג איסט.
התוצאה הסופית הייתה ששלוש מנבחרות הביג איסט – וירג'יניה טק, מיאמי, ובוסטון קולג' – עברו לליגת האטלנטיק קוסט (ACC), בעוד חמש נבחרות עברו אל הביג איסט מליגת ארצות הברית–לואיוויל, סינסינטי, דרום פלורידה, מרקט, ודה פול.
התוספת של שלוש נבחרות הפוטבול, בתוספת קונטיקט שלא הייתה חברה בליגת הפוטבול עד אז והחליטה גם כן להצטרף, הבטיחה כי לליגת הביג איסט יהיו את שמונה הנבחרות הנדרשות כמינימום כדי לשמור על חוקי ה-BCS (המערכת הקובעת את משחקי אליפות פוטבול המכללות).
בנוסף צורפו הנבחרות של אוניברסיטאות דה פול ומרקט כדי להרוויח את שוקי הטלוויזיה של שיקגו ומילווקי וכדי להמשיך ולייצב את הבסיס הכדורסל המוצק של הליגה.
כיום, ליגת הביג איסט מייצגת את רוב האוניברסיטאות הקתוליות הפרטיות הגדולות, המחזיקות תוכניות ספורט תחרותיות, בעוד האוניברסיטאות הציבוריות, קונטיקט, פיטסבורג, לואיוויל, ראטגרס, דרום פלורידה, וירג'יניה המערבית, וסינסינטי ממוקמות באזורים בעלי קהילות קתוליות גדולות.
חמש משבע המייסדות הן אוניברסיטאות קתוליות – פרובידנס, סיינט ג'ונס, ג'ורג'טאון, סיטון הול, ובוסטון קולג'.
בינואר 2006, אוניברסיטת ליולה שבמדינת מרילנד (אז נקרא המוסד ליולה קולג' במרילנד) כחברה שותפה בענף הספורט של לקרוס נשים.
נבחרות הביג איסט מתחרות בליגה הראשונה של כדורסל וענפי ספורט אולימפיים.
נבחרות הפוטבול של הליגה מתחרות בליגה הראשונה של ה-FBS.
ונכון לכרגע, שוקלת האוניברסיטה את ההצעה, דבר שיאלץ את האוניברסיטה להרחיב אופן ניכר את תוכנית הספורט שלה, כמו גם להרחיב את האצטדיון שלה כדי שיתאים לדרישות ה-FBS, או למצוא מקום מתאים אחר, באזור פילדלפיה, שבו תוכל לארח את משחקי הבית שלה.
כל האוניברסיטאות המשחקות פוטבול בליגת הביג איסט נתמכות בידי המדינה, או כמו במקרה של אוניברסיטת פיטסבורג נתמכת בידי המדינה אך עדיין שומרת על
עצמאות ניהולית (דבר המתבטא בגובה שכר הלימוד ועוד), עם אוניברסיטת סירקיוז כיוצאת דופן (אוניברסיטה פרטית אך היא מוסד חילוני), בעוד שמונה האוניברסיטאות שאינן משחקות פוטבול בליגה מסונפות כולן לכנסייה הקתולית.
החל משנת 2010, נתנה חסות לליגת לקרוס, עם נבחרות מג'ורגטאון, נוטרדאם, פרובידס, ראטגרס, סיינט ג'ונס, סירקיוז, ווילנובה.
האוניברסיטה הנוצרית טקסס (TCU) תצטרף כחברה בליגת הביג איסט בכלל ענפי הספורט החל משנת הלימודים 2012–2013.
המוסדות שהם חברות מלאות בליגת הביג איסט הם:
אוניברסיטאות המממנות תוכנית פוטבול מחוץ לליגת הביג איסט
מוסד מיקום ליגה סוג נרשמים לתואר ראשון כינוי ספורט סה"כ תרומות אוניברסיטת ליולה מרילנד בולטימור, מרילנד ליגת מטרו אטלנטיק אתלטיק פרטית 3,500 גריי האונדס (כלבי הצייד) לקרוס נשים $143,000,000
מוסדמיקוםנוסדסוגנרשמים לתואר ראשוןחברה בליגת הפוטבולשנתהצטרפותכינויסה"כ תרומות האוניברסיטה הנוצרית טקססהאוניברסיטה הנוצרית טקסס פורט וורת', טקסס 1873 פרטית 8,799 כן 2012 הורנד פרוגס (הצפרדעים בעלות הקרניים) $974,700,000
מוסד שיוך סה"כ שנים בליגה ליגה נוכחית בוסטון קולג' חברה מלאה 1979–2005 ליגת אטלנטיק קוסט (ACC) אוניברסיטת טמפל פוטבול בלבד 1991–2004 ליגת אטלנטיק 10 (פוטבול), ליגת מיד אמריקן (MAC) אוניברסיטת מיאמי חברה מלאה 1991–2004 ליגת אטלנטיק קוסט (AC) וירג'יניה טק חברה מלאה 1991–2004 ליגת אטלנטיק קוסט (ACC)
ציר הזמן של חברות ליגת הביג איסט
אוניברסיטאות המשתתפות בליגת הפוטבול בכחול.
אוניברסיטאות שאינן משתתפות בליגת הפוטבול בכחול-אפור.
ממוצע הצופים במשחקי הכדורסל בעונת 2009/10 מוסד מספר צופים ממוצעסירקיוז אורנג'22,152לואיוויל קרדינלס19,397מרקט גולדן איגלס15,617וסט וירג'יניה מאונטינירס12,377ג'ורג'טאון הויאס12,040קונטיקט האסקיס11,025וילנובה ויילד קאטס10,936פיטסבורג פנתרס10,289סינסינטי ברקאטס8,529דה פול דימונס8,451נוטרדאם פייטינג אייריש8,402פרובידנס פריירס8,289סיטון הול פיראטס7,413סיינט ג'ונס רד סטורם5,478ראטגרס סקרלט נייטס5,236דרום פלורידה בולס4,976
ליגת הביג איסט נוסדה בשנת 1979 על ידי שבע אוניברסיטאות (פרובידנס, סיינט ג'ונס, ג'ורג'טאון, סירקיוז, סיטון הול, קונטיקט, ובוסטון קולג'), מתוך כוונה ליצור ליגת כדורסל חזקה ואטרקטיבית.
וילנובה הצטרפה שנה לאחר מכן, ולאחריה פיטסבורג בשנת 1982.
לא חלף זמן רב בטרם הגשימה הליגה את שאיפותיה המקוריות, כאשר ג'ורג'טאון, עם כוכביה סליפי פלויד ופטריק יואינג (בשנתו הראשונה), הגיעה אל גמר טורניר ה-NCAA בשנת 1982. שנתיים לאחר מכן, בשנת 1984, הביאה ג'ורג'טאון את התואר הראשון עבור ליגת הביג איסט, כאשר גברה בגמר טורניר ה-NCAA על אוניברסיטת יוסטון.
שנה לאחר מכן, הגיעו שלוש קבוצות מהביג איסט אל הפיינל פור של טורניר ה-NCAA (וילנובה, סיינט ג'ונס, וג'ורג'טאון), כאשר השיא מגיע במשחק הגמר בו היממה וילנובה ויילד קאטס את ג'ורג'טאון הויאס הפייבוריטית.
הצלחת הליגה בשנת 1985 כמעט ושוכפלה בשנת 1987, כאשר סירקיוז ופרובידנס המפתיעה, הגיעו אל הפיינל פור, כאשר סירקיוז אורנג'ס מפסידה לאינדיאנה הוז'רס של המאמן בובי נייט בגמר הטורניר.
שנתיים לאחר מכן, הסיטון הול פייראטס, הגיעה אף היא אל גמר הטורניר, אך נוצחה על ידי מישיגן וולברינס במשחק שנגרר להארכה.
לאורך שנות ה-80 ותחילת שנות ה-90, ג'ורג'טאון, סיינט ג'ונס, וסירקיוז היו הכוח המרכזי בליגה.
ג'ורג'טאון בהובלתו של ג'ון תומפסון, שנבחר שלוש פעמים למאמן השנה בליגה.
מאמצע שנות ה-90 ועד לאמצע שנות ה-2000, נשלט כדורסל הגברים בליגת הביג איסט בעיקר בידי הקונטיקט האסקיס.
בהנהגתו של מאמן היכל התהילה אד קלאהון, ובסיועם של כוכבים כמו: רי אלן, ריצ'רד המילטון, קארון באטלר, ואמקה אוקאפור, השיגו ממוצע של כמעט 26 ניצחונות בעונה באותו פרק הזמן, זכו בתוארי אליפות רבים של העונה הסדירה וטורנירי ביג איסט, וזכו פעמיים באליפות הארצית בשנים 1999 ו-2004.
הליגה השיגה שיא של שמונה קבוצות שהשתתפו בטורניר הארצי של שנת 2006 והשוו את שיאן גם ב-2008. בתחילת עונת 2008/09, העריכו פרשנים רבים כי הליגה תשבור שיא זה ותשלח 10 קבוצות אל הטורניר הארצי.
כאשר התגלו המשתתפות התברר כי ליגת הביג איסט שלחה שבע נבחרות, אך שלוש מהן (לואיוויל, פיטסבורג, וקונטיקט) זכו בתואר המועמדת מספר 1, ולואיסוויל זכתה להיות המועמדת מספר 1 ברחבי ארצות הברית.
קונטיקט ווילנובה הגיעו אל הפיינל פור באותה העונה.
מספר משחקני ה-NBA בהווה ובעבר בגיעו מליגת הביג איסט: אלן אייברסון, ריי אלן, קארון באטלר, כרמלו אנטוני, ראיין גומס, אוסטין קרושר, ריצ'רד המילטון, בן גורדון, אמקה אוקפור ועוד.
ליגת הביג איסט לכדורסל נשים, נחשבת לחזקה ואיכותית כליגת הגברים.
מאמנה של קונטיקט ג'ינו אורימה הוביל את קבוצת הנשים לשבע אליפויות ארציות (כולל ארבע בין השנים 2000-2004) וארבע עונות בהן הייתה הקבוצה בלתי מנוצחת (195, 2002, 2009, ו-2010).
קונטיקט יצרה את רצף הניצחונות הארוך ביותר בהיסטוריה של כדורסל הנשים ב-NCAA עם 70 ניצחונות, שהתפרס בין השנים 2001–2003. רצף זה הסתיים בשנת 2003 כאשר וילנובה ניצחה את קונטיקט בגמר טורניר הביג איסט, במה שנחשב לאחד מהמשחקים הבלתי צפויים בתולדות כדורסל הנשים.
וילנובה המשיכה והגיעה אל שלב רבע הגמר באותה השנה.
האסקיס שברו את שיא רצף הניצחונות של עצמן עם שתי עונות רצופות בהן זכו באליפות הארצית ללא הפסד (בעונות 2009, ו-2010) והן יכנסו אל עונת 2010/11 עם רצף של 78 ניצחונות.
עקב חוזקה של תוכנית כדורסל הנשים של אוניברסיטת קונטיקט, ובשיעור פחות של ראטגרס, שהגיע אל הגמר הארצי בשנת 2007, והאליפות של נוטרדאם בשנת 2001, הגיחה הביג איסט ככוח מרכזי בכדורסל המכללות לנשים בארצות הברית.
בשנת 2009 הגיעו שתי נבחרות מליגת הביג איסט אל הגמר הארצי (קונטיקט ולואיוויל), ואילו קבוצת הנשים של אוניברסיטת דרום פלורידה נצחה את קנזס והייתה לאלופת טורניר ההזמנה הארצי לנשים (WNIT), שהוא טורניר אליו מוזמנות הנבחרות הטובות ביותר שלא נכללו בין 64 הנבחרות של טורניר ה-NCAA.
בשנת 2010, הוקמה ליגת הביג איסט ללקרוס גברים, בהשתתפותן של ג'ורג'טאון, נוטרדאם, פרובידנס, ראטגרס, סיינט ג'ונס, סירקיוז, ווילנובה.
לקרוס גברים הוא ענף הספורט ה-24 עליו פורסת ליגת הביג איסט את חסותה, וה-11 בו מתחרים גברים.
הקבוצות משחקות שישה משחקים בשיטה של סיבוב אחר (כאשר כל מתחרה משחק נגד יריבו פעם אחת) במהלך העונה הרגילה.
בשנת 2010 לא יערך טורניר אליפות במקצוע זה.
במקום זאת, הקבוצה האלופה תקבע על פי אחוז הניצחונות שלה בסיכום העונה הרגילה.
האלופה תקבל את הזימון הישיר לאליפות הארצית בלקרוס, כאשר בטורניר זה מתחרות 16 קבוצות.
קבוצהאליפויות NCAAהשתתפות בפיינל פורהופעות בטורניר ה-NCAAג'ורג'טאון הויאס0111מרקט גולדן איגלס*000נוטרדאם פייטינג אייריש0214פרובידנס פריירס003ראטגרס סקרלט נייטס009סיינט ג'ונס רד סטורם000סירקיוז אורנג'10**2830וילנובה ויילד קאטס001 *מרקט תתחיל להתחרות בליגת הביג איסט החל מעונת 2013/14
לא כולל את האליפות של נבחרת סירקיוז משנת 1991 שבוטלה על ידי ה-NCAA לאחר הפרה של החוקים
כמות צופים ממוצעת לשנת 2009 מוסד ממוצע צופיםוסט וירג'יניה מאונטינירס57,317פיטסבורג פנתרס53,446דרום פלורידה בולס52,553ראטגרס סקרלט נייטס49,113סירקיוז אורנג'39,043קונטיקט האסקיס38,229סינסינטי ברקאטס33,957לואיוויל קרדינאלס32,450ממוצע צופים של הביג איסט44,513.5
ליגת הביג איסט החלה להתחרות בפוטבול במהלך עונת 1991/92, לאחר הצטרפותה של אוניברסיטת מיאמי, והייתה בין החברות המייסדות של ליגת סדרות האליפות (תת ליגה בליגת הפוטבול הראשונה של ה-NCAA).
הליגה הצעירה זכתה להכרה מיידית עם הצטרפותה של מיאמי החזקה.
סירקיוז נשארה לבסוף בביג איסט.
אוניברסיטת טמפל הצטרפה אל ליגת הפוטבול בשנת 1991, אך מצאה את ההתמודדות עם שאר הנבחרות כקשה מידי.
הנהלת הליגה אילצה את ה"ינשופים" לפרוש עצמאית מהליגה בשנת 2004 (לאחר ששיחקה שנתיים כנבחרת עצמאית, הצטרפה טמפל אל ליגת MAC בשנת 2007).
את הנבחרות הפורשות החליפו נבחרות מהאוניברסיטאות: לואיוויל, דרום פלורידה, וסינסינטי מליגת USA.
הליגה גם הזמינה את אוניברסיטת קונטיקט לשחק פוטבול שנה לפני המתוכנן.
בערך באותו הזמן, ה-BCS הודיע כי יתאים את המכרזים המוענקים אוטומטית לשש הליגות המייסדות, על סמך התוצאות הושגו בין השנים 2004–2007, ובהתאם לכך יהיו חמישה, שישה, או שבעה מכרזים כאלה בשנת 2008. המסקנה הברורה מכך הייתה כי בקרוב עלולה ליגת הביג איסט לאבד את המכרז להפעלתה.
מזלה של הליגה השתפר בשנת 2005. שלוש החברות החדשות מליגת USA החלו לשחק באותה השנה, מביאים את הליגה לשמונה קבוצות.
וירג'יניה המערבית זכתה בתואר האליפות של הליגה, וניצחה את ג'ורג'יה בולדוגס, מליגת סאות' איסטרן בשוגר בול, מסיימת במאזן של 1–11 ובמקום החמישי בדירוג הארצי.
גם לואיוויל הצליחה להתברג לדירוג 20 הראשונות.
חברה שלעבר נוספת הייתה טמפל.
שלא כמו חברות אחרות בליגת הביג איסט המתחרות בפוטבול בלבד, טמפל מעולם לא זכתה בחברות מלאה בליגה – וזאת עקב התנגדותה של יריבתה העירונית וילנובה (שאינה משחקת פוטבול בביג איסט).
לאחר 14 עונות בהן השיגה לרוב תוצאות עלובות, "נבעטה" טמפל החוצה מהליגה לאחר עונת 2004. בהווה משחקת טמפל בליגת מיד-אמריקן (בענף זה בלבד), והם המוסד הראשון העוזב את ליגת ה-BCS כדי להצטרף מאוחר יותר לליגה שאינה מה-BCS.
בשנת 2006, וירג'יניה המערבית, לואיוויל, וראטגרס נכנסו לחודש נובמבר כבלתי מנוצחות.
אך, הן לא נשארו כך, כאשר במהלך החודש פגשו שלוש הנבחרות אחת את השנייה לשלושה משחקים מרתקים, לואיוויל ניצחה את וירג'יניה 34-44, ראטגרס נצחה את לואיוויל 25-28, וירג'יניה המערבית נצחה את ראטגרס 39-71 במשחק מרתק שנגרר לשלוש הארכות.
בסופו של דבר זכתה לואיוויל בתואר האליפות של הליגה.
בסדרותה אליפות, הביג קבוצות הביג איסט השיגו מאזן של 0–5 כולל זכייה באורנג' בול, כאשר לואיוויל נצחה את וייק פורסט וניצחונה של וירג'יניה על המכון הטכנולוגי של ג'ורג'יה בגייטור בול.
לואיוויל סיימה את העונה במקום ה-6 בדירוג הארצי, וירג'יניה המערבית הגיעה אל המקום ה-10, וראטגרס אל המקום ה-12.
בשנת 2007, הגיעה נבחרת דרום פלורידה אל המקום ה-2 בדירוג הארצי.
אך, הם הפסידו בשלושת המשחקים הבאים שלהם, וצנחו אל מחוץ לדירוג.
לבסוף הם סיימו את העונה במקום ה-21, בדירוגי סוף העונה של ה-BCS.
הקונטיקט האסקיס, הגיעו למקום ה-13 בשיאה של העונה, אך סדרה של הפסדים הביאו לרידה ניכרת בדירוג הנבחרת ובסופה של העונה דורגה במקום ה-25. וירג'יניה הצליחה להיכנס אל 25 המדורגות הראשונות, סינסינטי הגיע הבשיאה אל המקום ה-15, אך סיימה את העונה עם 10 ניצחונות ובמקום ה-17 בדירוג הכללי.
ביום האחרון של העונה, נצחה פיטסבורג את וסט וירג'יניה במשחק ה-100 של הבאק יארד בול, והעניקה לקונטיקט את המקום ה-25, בעוד וירג'יניה נעצרה על מפתן משחק הגמר של ה-BCS.
במסדרת משחקי הגמר ניצחה וירג'יניה את אלופת ליגת ביג 12 אוקלהומה בפיאסטה בול, א העונה סיימה וירג'יניה במקום ה-6 בדירוג הכללי.
לא הוענקה אליפות רשמית בשנים 1991 ו-1992, מאחר שהליגה לא החלה לפעול באופן מלא עד לשנת 1993.
ליגת הביג איסט הכתירה אלופי קרו קאנטרי החל משנת 1979 (גברים) ו-1982 (נשים).
לאורך השנים שש נבחרות שונות זכו באליפות הליגה לנשים: בוסטון קולג', ג'ורג'טאון, נוטרדאם, פרובידנס, וילנובה, ווירג'יניה המערבית.
גם אצל הגברים זכו שש נבחרות באליפות הביג איסט: ג'ורג'טאון, לואיוויל, נוטרדאם, פרובידנס, סירקיוז, ווילנובה.
Yearאלופת העונה הסדירה בכדורסל גבריםאלופת טורניר הביג איסט בכדורסל גבריםאלופת העונה הסדירה בכדורסל נשיםאלופת טורניר הביג איסט בכדורסל נשיםאלופת הפוטבול1979/80ג'ורג'טאון/סיינט ג'ונס/סירקיוזג'ורג'טאון1980/81בוסטון קולג'סירקיוז1981/82וילנובהג'רגטאון1982/83בוסטון קולג'/סיינט ג'ונס/וילנובהסיינט ג'ונססיינט ג'ונסSt.
ליגטורה הוא רכיב בכלי נשיפה מעץ חד עליים (קלרינטים וסקסופונים) שתפקידו להדק את העלה אל הפייה.
המילה ליגטורה היא מאיטלקית ומשמעותה לקשור.
את הליגטורה יש לחבר במקום המיטבי על גבי העלה, חיבור הליגטורה גבוה יותר (לכיוון הפה) יגרום לעלה להרגיש קל יותר, ולהפך.
על הליגטורה לתפוס את העלה היטב ובו זמנית לאפשר לעלה לרטוט בחופשיות לשם יצירת הצליל.
עם השנים הומצאו שלל פתרונות, כמו העברת הלחץ שמופעל על העלה אל צידי העלה, בליגטורות אלו קיימים כמין שני מוטות בשני צידי העלה וכשהליגטורה נמתחת הלחץ מופעל מהצדדים פנימה (לדוגמה ליגטורות של בונד או פרימיום של וונדורן).
בליגטורות אחרות ממוקד הלחץ למרכז העלה לכל אורך הטבעת (נפוץ בליגטורות מעור).
ליגטורת "פרנסואה לואיז" היא ליגטורה שמורכבת מכמה מוטות זעירים מה שנותן עוד חופש לעלה.
בליגטורות מסוימות (למשל אופטימום ממתכת של וונדורן) ניתן להחליף את הפלטפורמה שתופסת העלה למספר אפשרויות לקבלת גוונים שונים של צליל ונוחות שונה בפה.
בעבר היו לוקחים שרוך מעור או מחומר אחר ומלפפים סביב הפייה עם העלה וקושרים את הקצה.
שיטה זו עדיין נהוגה בקרב נגני כלי נגינה תקופתיים ואף נגנים מודרניים רבים והיא פופולרית במיוחד בגרמניה (לדוגמה אצל הקלרינטנים ממשפחת מאייר).
פיות רבות אף מיוצרות עם חריצים מיוחדים לקשירת שרוך.
נפוץ לייצר את הליגטורה מעור.
ישנם גם ליגטורות מעץ הנחשבות למקצועיות ביותר, אך הליגטורות הנפוצות ביותר הן ממתכת, ניקל, כסף או זהב.
הליגטורות הן בעלי בורג בודד או שני ברגים.
ברוב הליגטורות הבורג יימצא בצד של העלה אך קיימים מספר דגמים בהם הבורג נמצא בצד הקדמי של הפייה.
חברות בולטות בייצור ליגטורות הן BG, ונדורן ובונד הצרפתיות.
התאחדות הכדורסל האמריקנית הייתה ליגת כדורסל מקצוענית בארצות הברית וקנדה שהוקמה בשנת 1946. לאחר עונתה השלישית, עונת , ליגת ה-BAA וליגת ה-NBL התמזגו ויצרו את ליגת ה-NBA.
כשנוסדה ליגת ה-BAA פעלו בארצות הברית שתי ליגות כדורסל: ליגת ה-ABL (American Basketball League) במזרח, וליגת ה-NBL (National Basketball League) במערב.
בשנת 1946 הציע וולטר בראון, הבעלים של אולם הבוסטון גארדן, להקים ליגת כדורסל חדשה שתקיים את משחקיה באולמות הוקי פנויים, בניגוד לליגות הכדורסל האחרות ששיחקו באולמות קטנים בפני קהל צופים מצומצם.
ליגת ה-BAA הוקמה ב-6 ביוני 1946 בניו יורק, ומוריס פודולוף, ששימש כנשיא "ליגת ההוקי האמריקנית" (AHL), מונה לנשיא הליגה.
למרות שהיו ניסיונות קודמים להקים ליגת כדורסל ארצית, ליגת ה-BAA הייתה הראשונה שקיימה את רוב משחקיה באולמות גדולים בערים גדולות, כגון המדיסון סקוור גארדן והבוסטון גארדן.
הליגה נפתחה בשנת 1946 עם 11 קבוצות ששיחקו 60 משחקים בעונה הסדירה, כאשר האלופה מוכתרת אחרי משחקי הפלייאוף.
לאחר עונת הבכורה נשרו ארבע קבוצות וצורפה קבוצה אחת, מה שהעמיד את הליגה עם שמונה קבוצות בעונת .
בעונה השלישית והאחרונה של הליגה צורפו ארבע קבוצות נוספות, ושיחקו בה 12 קבוצות בסך הכול.
בעונת הבכורה של הליגה ב- זכתה קבוצת פילדלפיה ווריורס בתואר האליפות, כשבעונות העוקבות זוכות בולטימור בולטס ומיניאפוליס לייקרס.
ב-3 באוגוסט 1949 ליגת ה-BAA החליטה על מיזוג עם ליגת ה-NBL והקמת ליגת ה-NBA.
הליגה החדשה קיבצה שש קבוצות מליגת ה-NBL, עשר מקבוצות ה-BAA (שתי קבוצות התפרקו בסיום עונת 1949) והוסיפה את קבוצת אינדיאנפוליס אולימפיאנס, כדי ליצור ליגה של 17 קבוצות בסך הכול.
כך למשל היא חגגה בעונת חמישים שנה להיווסדות ה-NBA, כשהספירה בעצם מתחילה משנת 1946, אז הוקמה ליגת ה-BAA.
שנה אלופה תוצאה סגנית סימוכין פילדלפיה ווריורס 1-4 שיקגו סטאגס בולטימור בולטס 2-4 פילדלפיה ווריורס מיניאפוליס לייקרס 2-4 וושינגטון קפיטולס
ליגת הכדורסל הלאומית הייתה ליגת כדורסל מקצוענית בארצות הברית שהוקמה בשנת 1937. לאחר עונתה ה-12, עונת 1948/1949, התמזגה ליגת ה-NBL עם ליגת ה-BAA כדי ליצור את ליגת ה-NBA.
הליגה החלה לפעול בשנת 1935 כ"ועידת הכדורסל המערב-תיכונית" ("Midwest Basketball Conference"), ובשנת 1937 שינתה את שמה ל"ליגת הכדורסל הלאומית" בניסיון למשוך קהל צופים רחב יותר.
הליגה, שהתבססה על קבוצות משווקים קטנים באזור הימות הגדולות, הוקמה על ידי שלושה תאגידי ענק: ג'נרל אלקטריק, גודייר ופיירסטון.
בעונת הבכורה הרשמית של הליגה, 1937/1938, כללה ה-NBL 13 קבוצות, ובעונות הבאות הצטמצמה בהדרגה עד שבעונת 1943/1944 כללה 4 קבוצות בלבד.
מאז 1944 נוספו קבוצות חדשות, ובעת מיזוג ה-NBL ב-1949 הורכבה הליגה מ-10 קבוצות בסך הכול.
הליגה פעלה בשנותיה הראשונות באופן בלתי-רשמי במידת מה, כאשר לוח המשחקים של כל קבוצה נתון לשיקולו של המועדון, ובתנאי שיכלול לפחות עשרה משחקים, ביניהם ארבעה משחקי חוץ.
כל משחק חולק לארבעה רבעים של 10 דקות, או לחלופין לשלושה שלישים של 15 דקות, לפי החלטתה של הקבוצה הביתית.
נהוג לחלק את היסטוריית ה-NBL לשלוש תקופות מרכזיות: השנים הראשונות היו בשליטתה של קבוצת אושקוש אול-סטארס, שבהובלתו של הסנטר לירוי אדוארדס הגיעה לגמר הליגה בכל חמש עונותיה הראשונות וזכתה בשתי אליפויות NBL.
בשנים הבאות עלה כוחה של פורט ויין זולנר פיסטונס, אותה הוביל הקלע בובי מקדרמוט לארבע הופעות בגמר ה-NBL ושתי אליפויות.
בעונת 1945/1946 הצטרף לליגה שחקן היכל התהילה לעתיד ג'ורג' מייקן, שהפך בשורות מיניאפוליס לייקרס לסנטר הדומיננטי של התקופה וזכה עם הלייקרס באליפות עונת 1947/1948.
ב-3 באוגוסט 1949, לאחר מאבק ממושך בין ליגת ה-NBL ו-ליגת ה-BAA על קהל אוהדי הכדורסל ושחקני הכדורסל בארצות הברית, החליטו הליגות על מיזוג ביניהן והקמת ליגת ה-NBA.
הליגה החדשה קיבצה שש קבוצות מליגת ה-NBL, עשר מקבוצות ה-BAA ואת קבוצת אינדיאנפוליס אולימפיאנס כדי ליצור ליגה של 17 קבוצות בסך הכול.
בניגוד לתוצאות ולסטטיסטיקות של ליגת ה-BAA, תוצאות וסטטיסטיקות העבר של ה-NBL אינן נחשבות כחלק מהיסטוריית ה-NBA.
ליגת ה-NBL תרמה רבות לתשתית ליגת ה-NBA, בין היתר במתן הזדמנויות לשחקנים אפרו-אמריקאים.
בעונת 1942/1943, בזמן ששחקנים רבים גויסו להשתתף במלחמת העולם השנייה, המועדונים "טולדו ג'ים וייט שברולטס" ו"שיקגו סטודבייקרס" מילאו את סגלי קבוצותיהם על ידי החתמת שחקנים אפרו-אמריקאים, כחמש שנים לפני שג'קי רובינסון הפך לשחור הראשון שמשחק במייג'ור ליג בייסבול.
אלופות הליגה וזוכי פרס ה-MVP
חבר בהיכל התהילה של הכדורסל
ליגמנט פריודונטלי (בעברית: רצועת מסב־השן; באנגלית: periodontal ligament, המצוין לרוב בראשי התיבות PDL), הוא קבוצה של רקמות חיבור, שמחברות בין השן ולבין העצם האלבאולרית מקום מושבה של השן.
גבולותיו הן מצד אחד בצמנטום שנמצא על שורש השן ומצידו השני בעצם האלבאולרית.
ליגמנט פריודונטלי מורכב ממספר סיבים עיקריים, רקמות חיבור משוחררות, אוסטאובלסטים, אוסטאוקלסטים, סיבי אוקסיטלן ושארי תאי אפיתל של מלאסז.
הסיב העיקרי המרכזי הוא הליגמנט האלבאולרי, המכיל 5 תתי קבוצות סיבים: סיבי הרכס האלבאולרי, סיבים אופקיים, סיבים אלכסוניים, סיבים פריאפיקליים וסיבים בין שורשיים בשיניים רב-שורשיות.
סיבים עיקריים נוספים מלבד הליגמנט האלבאולרי הם סיבים טרנספטליים.
סיבים אלו מסייעים לשן לעמוד בכוחות הדחיסה הטבעיים הנוצרים על השן בזמן פעולה הלעיסה על ידי פיזור הלחץ עליה והשארות השן מקובעת לעצם.
קצות הסיבים העיקריים בין אם בצמנטום או עצם האלבאולרית נחשבים כסיבי שארפי (Sharpey's fibers).
סיבי הרכס האלבאולרי (I) נעים בין החלק הצווארי של שורש השם ולבין רכס העצם האלבאולרית.
סיבים אופקיים (J) מחברים בין קצה הצמנטום לבין סיבי הרכס האלבאולרי ונעים אנכית בין שורש השן ולבין העצם האלבאולרית.
סיבים אלכסוניים (K) הם הסיבים הקיימים בכמות הכי גדולה בליגמנט הפריודונטלי, סיבים אלו נעים מהצמנטום בצורה אלכסונית אל החלק הקדמי של העצם האלבאולרית.
סיבים אלו עומדים בכוחות אנכיים וחודרניים.
סיבים פריאפיקליים יוצאים מהצמנטום שבקצה שורש השן אל העצם האלבאולרית, תוך יצירת מכתש השן.
סיבים בין שורשיים נמצאים בשיניים רב-שורשיות בלבד, לדוגמה שיניים קדם-טוחנות ושיניים טוחנות.
סיבים אלו נמתחים בין צמנטום שורש השן ולבין העצם האלבאורלית הבין שורשית.
סיבים טרנספטליים (H) יוצאים אינטרפרוקסימלית מעל רכס העצם האלבאולרית ומתחברים לצמנטום השן הסמוכה.
סיבים אלו שומרים על כל השן מיושרת.
סיבים עשויים להיחשב כחלק מרקמת החניכיים עקב כך שאין להם חיבור גרמי.
רקמת חיבור משוחררת מכילה סיבים, מטריצה חוץ-תאית, תאים, עצבים וכלי דם.
המטריצה החוץ תאית מורכבת מקבוצות סיבי קולגן מסוגים 1,3 ו-5 המקובעות בחומר הבין תאי.
סיבי הקולגן של הליגמנט הפריודונטלי מחולקים לפי האוריינטציה שלהם ומיקומם לאורך השן.
התאים כוללים פיברובלסטים, תאי הגנה ותאים מזנכמליים בלתי מבודלים.
שאר תא אפיתל של מלאסז
קבוצה זו של תאי אפיתל מתמקמת בליגמנט הפריודונטלי לאחר התפוררות מעטפת הרטויג בתהליך היווצרות שורש השן.
קבוצה זו יוצרת מקלעת המקיפה את השן.
שאר תא אפיתל של מלאסז עלול לגרום להיווצרות ציסטות בקרב אנשים מבוגרים.
סיבי אוקסיטלן הם ייחודיים לליגמנט הפריודונטלי וגמישים במצבם הטבעי.
סיבים אלו מתחברים לצמנטום וממנו מתפצלים לשני כיוונים, במקביל ובאלכסון לשטח הפנים של שורש השן.
יש הסבורים כי תפקידם של סיבי אוסיטלן הוא למנוע את סתימת כלי הדם עקב לחץ הנגרם כתוצאה מהצמדת השיניים העליונות והתחתונות, עם זאת, יש צורך בקיום מחקר נוסף לאישוש תפקיד סיבי האוקסיטלן.
הליגמנט הפריודונטלי מורכב מכ-70% מים, דבר זה הוא אחד המרכיבים המאפשרים לשן לעמוד בלחצים יחסית גדולים.
שלמות וחיוניות הליגמנט הפריודונטלי היא הכרחית לתפקוד תקין של השן.
רוחבו של הליגמנט הפריודונטלי נע בין 0.15 לבין 0.38 מ"מ, כאשר החלק הדק ביותר של הליגמנט הוא השליש המרכזי של שורש השן.
רוחב הליגמנט הפריודנטלי יורד הדרגתית עם השנים.
הליגמנט הפריודונטלי הוא חלק מהפריודונטיום של השן האחראי על חיבור השן לעצם האלבאולרית המקיפה את השן דרך הצמנטום.
בצילומי שיניים הליגמנט הפריודונטלי יופיע כמרווח שחור בעובי של בין 0.4 לבין 1.5 מ"ל בין שכבת הדורה של העצם האלבאולרית ולבין הצמנטום, עקב כך שהליגמנט מאוד חדיר לקרני הרנטגן.
תאי הליגמנט הפריודונטלי מיוצרים בזקיק השן לאחר שהתפתחות כתר השן הושלמה ושורש השן מתחיל את התפתחותו.
תאים אלו יעצבו מחדש את זקיק השן ויהפכו אותו לליגמנט הפריודונטלי.הליגמנט הפריודונטלי יחל את היווצרותו בנקודת הפיצול בין האמייל ולבין הצמנטום ומשם ימשיך לכיוון שיא שורש השן.
תפקידי הליגמנט הפריודנטלי הם תמיכה, תחושה, הזנה ועיצוב.
סיב הליגמנט הפריודונטלי לוקחים גם חלק בחלוקת העומסים בין השן ולבין העצם האלבאולרית, הסיבים סופגים מחלקים את העומסים הנוצרים במהלך הלעיסה בין השן ולבין העצם האלבאולרית ובכך מסייעים לקיום לעיסה תקינה ללא פגיעה בשיניים.
הליגמנט הפריודנטלי הוא מעוצבב מאוד, תוך שהוא מורכב קולטני חישה המגיבים לגירויים מכניים וגירויי כאב, ורפלקסים.
קולטני החישה המגיבים לגירויים מכניים הנמצאים בליגמנט הפריודונטלי שולחים מידע בנוגע לגירויים בשן, ובנוגע לגודל וכיוון הלחצים המופעלים על השן.
הליגמנט הפריודנטלי שומר על החיוניות של התאים המקיפים אותו.
הליגמנט הוא אזור משיק משמעותי וישנם 3 סוגי של כלי דם אשר הוא אחראי לתפקודם התקין והם: כלי דם אפיקליים (apical vessels), כלי דם נקביים (perforating vessels) וכלי הדם של החניכיים (gingival vessels).
מקורם של כלי הדם האפיקליים בכלי דם המספקים את מוך השן.
כלי הדם הנקביים יוצאים משכבת הדורה ומזינים את מכתש השן.
מקורם של כלי הדם שח החניכיים ברקמת החניכיים.
שכבות חיצוניות של כלי דם בליגמנט הפריודונטלי עשויות לתמוך ביציבות השן במקומה, בעוד שכבות כלי הדם הפנימיים בליגמנט יתמכו בתאים המקיפים את הליגמנט הפריודונטלי.
ישנם תאי אם בליגמנט הפריודונטלי אשר עשויים להפוך להיות אוסטאובלסטים לשם שמירה על הפיזיולוגיה של העצם האלבאולרית, ייתכן גם כי שינוי זה עשוי לעזור לתיקון עצם אלבאולרית.
כאשר כוחות טראומטיים של סגר מופעלים על שן, הליגמנט הפריודונטלי מתרחב על מנת לאפשר לו לספוג כמות כוח גדולה יותר ובכך לצמצם את הפגיעה בשן.
לכן, פגיעות עקב סגר לא תקין ניתן לזהות על ידי זיהוי התרחבות הליגמנט הפריודנטלי בצילום שיניים.
התרחבות של שכבת הדורה גם היא אפשרית בפגיעה מסוג זה.
מבחינה קלינית, פגיעות עקב סגר לא תקין מזוהות על ידי סימנים מאוחרים של חופש תנועה מוגבר של השן וגם על ידי זיהוי תזוזת שן עקב גורם דלקתי.
נזק לליגמנט הפריודונטלי עלול לגרום לאנקילוזיס של השן ללסת, מה שגורם לשן לאבד את יכולת הבקיעה שלה.
טראומה דנטלית, כמו פריקה דנטלית, עלולים לגרום לקריעה של הליגמנט הפריודונטלי ולכאבים באכילה.
שארי תאי האפיתל של מלאסז עלולים להפוך לציסטות, שלרוב יגרמו להופעת פצע לא בר אבחנה אשר ניתן לזהותו בצילומי שיניים.
היווצרות הציסטה עשויה להתרחש כתוצאה מדלקת פריאפיקלית כרונית לאחר התרחשות דלקת מוך השן, והיא חייבת להיות מוסרת בניתוח כירורגי.
הליגמנט הפריודונטלי עוברים שינויים קיצוניים במחלות פריודונטיות כרוניות המערבות פריודנטיטיס בחלקים עמוקים של הפריודונטיום.
סיבי הליגמנט הפריודונטלי נהיים מבולגנים, והחיבורים שלהם לעצם האלבאולרית והצמנטום דרך סיבי שארפי נעלמים עקב ספיגה של שתי הרקמות הקשות הללו.
ליגמנט פריודונטלי נגוע או בעל נזק פתולוגי, עלול לעקב החלמה של המכתש האלבאולרי במקרים בהם על שן נגועה להיעקר.
ליגת C9 (בסינית: 九校聯盟, בפין-יין:Jiǔ xiào liánméng, באנגלית: C9 League) היא ברית רשמית של תשע אוניברסיטאות ב, שיזמה הממשלה המרכזית בסין באמצעות פרויקט 985 לקידום ההתפתחות והמוניטין של ההשכלה הגבוהה בסין.
ביחד, אוניברסיטאות בליגת C9 מהוות 3% מחוקרי המדינה, אך מקבלות 10% מהוצאות המחקר הלאומיות.
הם מפיקים 20% מפרסומי האקדמיה של המדינה ו -30% מכלל הציטוטים.
למוסדות של הליגה C9 מוקצים משאבים מיוחדים, ויש להם הסדרים מיוחדים לחלוקת משאבים זה עם זה.
מוסדות של הליגה C9 מקבלים מימון משמעותי מממשלות לאומיות וגם מקומיות במטרה לבנות מרכזי מחקר חדשים, לשפר מתקנים, לקיים כנסים בינלאומיים, למשוך סגל רב-שם מרחבי העולם, ולסייע לסגל להשתתף בכנסים מחוץ למדינה.
לממשלת סין ארבע קטגוריות עיקריות של אוניברסיטאות מובחרות:
פרויקט 211 שנוסד בשנת 1995, הוא הגדול מהשלושה והוא מאגד 116 מוסדות להשכלה גבוהה, נכון לשנת 2018. המטרה לחזק את תקני המחקר באוניברסיטאות הבכירות בסין, כאשר אוניברסיטאות החורגות מהסף מקבלות כספים מוגדלים משמעותית.
תוכנית אוניברסיטאית כפולה מהשורה הראשונה , הכוללת: האוניברסיטה העולמית מהשורה הראשונה ובניית משמעת אקדמית מהשורה הראשונה, שנוסדה בשנת 2015 ומטרתה ליצור 42 מוסדות מובילים ברמה העולמית עד שנת 2050.
פרויקט 985 שנוסד בשנת 1998 הסלקטיבי והוא מונה 39 מוסדות נכון לשנת 2011.
ליגת C9 היא הקבוצה המובחרת והכי סלקטיבית שנוסדה על ידי הממשלה המרכזית במאי 1998 מתוך פרויקט 985. מיסוד קבוצת עילית של אוניברסיטאות נועד למטרת קידום ההשכלה הגבוהה הסינית, טיפוח סטודנטים טובים יותר וחלוקת משאבים.
באוקטובר 2009 הקשר הפורמלי בין תשעת המוסדות הוגדר בשם ליגת C9.
הליגה חברה ברשת הגלובלית של אוניברסיטאות מחקר.
הרשת כוללת את הארגונים הבאים: קבוצת ראסל (בריטניה, שבסיסה בלונדון), U15 (אוניברסיטאות בגרמניה) (שבסיסה בעיר פרייבורג, הליגה האירופית לאוניברסיטאות מחקר (אירופה, שבסיסה נמצא בלוון, בלגיה), איגוד אוניברסיטאות המחקר במזרח אסיה (הרפובליקה העממית של סין, יפן, דרום קוריאה, הונג קונג וטאיוואן), איגוד האוניברסיטאות האמריקאיות (ארצות הברית של אמריקה, שבסיסה בוושינגטון די.
סי.), קבוצת השמונה (אוסטרליה, שבסיסה בקנברה), אוניברסיטאות מחקר RU11 (יפן) וקבוצת אוניברסיטאות המחקר הקנדי U15, שבסיסה באוטווה.
ליגת C9 הצטרפה לשותפיה ברשת הגלובלית בחתימה על ההצהרות הבאות:
רשימת האוניברסיטאות (נכון לשנת 2020), בסוגריים שנת הייסוד של האוניברסיטה, ושם העיר והמחוז:
אוניברסיטת ג'יאו טונג שאנגחאי (1896) שאנגחאי
אוניברסיטת המדע והטכנולוגיה של סין (1958) חפיי במחוז אנחווי
אוניברסיטת ג'ג'יאנג (1897) האנגג'ואו במחוז ג'ג'יאנג
אוניברסיטת נאנג'ינג (1902) נאנג'ינג מחוז ג'יאנגסו
אוניברסיטת שיאן ג'יאוטונג (1896) שיאן במחוז שאאנשי
מכון חרבין לטכנולוגיה (1920) חרבין, במחוז חיילונגג'יאנג, וייהאי במחוז שאנדונג, שנג'ן במחוז גואנגדונג
ליגת IDEA היא ברית אסטרטגית בין חמש אוניברסיטאות מובילות באירופה לטכנולוגיה, מדע והנדסה, המחויבות להביא את המדע לחברה.
הברית נוסדה ב־6 באוקטובר 1999, על ידי חתימה על מזכר הבנות בין ארבע אוניברסיטאות מובילות לטכנולוגיה אירופאיות: אימפריאל קולג' לונדון, אוניברסיטת הטכנולוגיה של דלפט, המכון הטכנולוגי של ציריך ואוניברסיטת RWTH אאכן.
המונח IDEA הוא ראשי תיבות של שמות המייסדות.
הליגה מפתחת תוכניות ומיזמים לשיתופי פעולה לסטודנטים, לדוקטורנטים, לחוקרים, למרצים ולתמיכה מקצועית, כדי לשפר את המיומנויות של האנשים העובדים ולומדים במוסדות החברים.
הפעילויות המשותפות בתחום החינוך, המחקר ואבטחת האיכות, כמו גם ההשתתפות המשותפת בתוכניות וביוזמות של האיחוד האירופי, הופכות את הליגה למודל של שיתוף פעולה אירופאי.
חברי הליגה מייצרים יחד ערך מוסף על ידי איגום משאבים וידע אקדמיים לתוכניות שיתופיות ומשלימות עבור הסטודנטים והחוקרים.
תחומי שיתוף הפעולה כוללים חינוך, מחקר וחדשנות.
בליגת IDEA יש למעלה מעשרים קבוצות עבודה החל מוועדות אסטרטגיות לקבוצות אד הוק העוסקות בסוגיות לטווח הקצר.
לסטודנטים מוצעים מענקים, לימודי קיץ ומענקי מחקר במסגרת 'תוכנית אתגר'.
שלוש אוניברסיטאות בליגה (אוניברסיטת דלפט לטכנולוגיה, ETH ציריך ואוניברסיטת RWTH אאכן) מציעות תארים משותפים בגיאופיזיקה יישומית, שבה לומדים הסטודנטים סמסטר אחד בכל אחת מהן, ובסמסטר הרביעי עוסקים בחיבור התזה באחד מבתי הספר או בענף.
התוכנית מסתמכת על הייתרונות והמומחיות המשלימה במדעי כדור הארץ בשלוש האוניברסיטאות על ידי שילוב של לימוד ומחקר.
במהלך התוכנית יכול כל סטודנט להתמחות בחקירה ובניהול של פחמימנים או בחקירות סביבתיות והנדסיות, כולל חקר וניהול אנרגיה גאותרמית, וגם לקבל "רקע איתן" במומחיות האחרת.
ארגון הליגה מורכב מהמזכ"ל, מועצת הרקטורים ומועצת התפעול.
המזכיר הכללי מנהל ומתאם את כל פעילויות הליגה.
מועצת הרקטורים היא הגוף המקבל החלטות, מתכנס פעמיים בשנה לפיתוח התוכניות האסטרטגיות של הליגה והיא ממנה את ראשי חמש האוניברסיטאות וסגליהם.
מועצת התפעול מתכנסת כל שמונה שבועות כדי לשכלל את התוכניות האסטרטגיות ולקבוע סדרי עדיפויות לפעולה והיא נפגשת פעמיים בשנה עם מועצת הרקטורים לישיבת מועצות משותפות.
מועצת הסטודנטים של ליגת IDEA נקראת IDEALiSti.
היא הוקמה ביוני 2005 ומאגדת את מועצות התלמידים של האוניברסיטאות בליגה.
תפקידה לייצג את הסטודנטים בפני הליגה, ולקדם את המודעות אליה בקרב הסטודנטים.
הליגה נוסדה על ידי ארבע אוניברסיטאות, אך במהלך השנים השתנה הרכבה: בשנת 2006 הצטרפה פריזטק לליגה.
החל משנת 2014, אוניברסיטת צ'למרס לטכנולוגיה חברה ברשת הליגה של IDEA ובשנת 2016 הצטרפה האוניברסיטה הפוליטכנית במילאנו לליגת IDEA.
אימפריאל קולג' לונדון פרשה מליגת ה-IDEA מדצמבר 2012 ובסוף 2013 עזבה את הליגה אוניברסיטת פריזטק.
רשימת האוניברסיטאות החברות (נכון לשנת 2020) ושנת הייסוד בסוגריים:
אוניברסיטת הטכנולוגיה של דלפט (1842)
המכון הטכנולוגי של ציריך (1885)
ליגת ארץ ישראל הייתה ליגת כדורגל הבכירה בתקופת המנדט הבריטי בארץ ישראל, שהתקיימה בשנים 1928 – 1948. היא אורגנה על ידי ההתאחדות לכדורגל בארץ ישראל ולכן היא נחשבת לגלגול המקורי של ליגת העל הישראלית המודרנית, שקיימת מאז קום המדינה ב-1948. הליגה המשנית אז הייתה ליגה ב'.
כטורניר שאורגן על ידי ההתאחדות לכדורגל בארץ ישראל, לימים ההתאחדות לכדורגל בישראל, הוא נחשב כקודמו של ליגת העל המודרנית.
בשל סכסוכים אלימים ביישוב, העונות לא היו עקביות ובכמה עונות לא נערכה אליפות ארצית כלל.
כך למשל, הליגה הושעתה לשתי עונות לאחר 1947 בסיום המנדט הבריטי על המדינה במאי 1948, כשעצמאותה של מדינת ישראל במקביל, והמלחמה שלאחר מכן בין ישראל למדינות ערב לא אפשרו קיום משחקים באופן סדיר.
הליגה הוחלפה רשמית בשנת 1949 על ידי הליגה הישראלית החדשה, ליגה א'.
המועדון הראשון שזכה באליפות הליגה היה מועדון המשטרה הבריטית שזכה גם בגביע באותה עונה.
נוסף לזכיית מועדון המשטרה הבריטית, שאירח את משחקיו בירושלים, רק מועדונים מתל אביב זכו באליפות בתקופת המנדט.
מכבי והפועל תל אביב זכו בחמש אליפויות כל אחת.
עונההזוכה באליפותהערות1928מכבי חשמונאים ירושלים (1)1928 הייתה שנת קבלת ההתאחדות הארץ ישראלית לפיפ"א, ובהודעת הקבלה נכתב כי מכבי חשמונאי זכתה באליפות הליגה.
הודעה זו ידועה כשגויה לחלוטין, כיוון שעונת המשחקים הראשונה בליגה הארץ ישראלית נערכה בפועל רק בתחילת שנות ה-30 של המאה ה-20.
לא ידוע בוודאות מה מקורה של טעות זו, ועיתונאי הספורט אלישע שוחט משער בספרו "100 שנות כדורגל בישראל" כי הרישום נעשה לצורכי יחסי ציבור בפיפ"א.
בעקבות פרשה זו הקבוצה רשומה עד היום כ"זוכה" הרשמית בליגה של שנת 1928, שלמעשה לא התקיימה מעולם.1929/1930הופסקההליגה שיועדה להיות העונה הראשונה של כדורגל מאורגן בישראל, הופסקה בעקבות מאורעות תרפ"ט.1930/1931הופסקההליגה התקיימה במשך כ-4–9 מחזורים.
לאחר מכן עקב פרסום הספר הלבן שני, נוצרה מתיחות בין תושבי האזור לבין המשטר הבריטי ולכן נאסר על הקבוצות הבריטיות לשחק אל מול הקבוצות העבריות ועל כן המשחקים הופסקו מעט לאחר מכן על ידי ההתאחדות.
בנוסף היא ניצחה את כל משחקי הליגה שלה עם 14 מתוך 14 ניצחונות (100% הצלחה) והקבוצה היחידה עד היום שעשתה זאת בליגה בארץ ישראל ובישראל.
הייתה זו גם הליגה הראשונה שהגיעה לסיומה.1934/1935הפועל תל אביב (2) בעונה זו העונה הסדירה הופסקה כאשר קבוצת הפועל תל אביב הייתה במקום הראשון ועל כן הוכרזה כאלופה השנוייה במחלוקת.
נקבע מראש שהאליפות תוכרע במשחק בין אלופת מחוז דרום לאלופת מחוז צפון.
משחק זה לא התקיים מעולם ולא הוכרזה אלופה.1945/1946לא נערכה–1946/1947מכבי תל אביב (5)–1947/1948האליפות לא הושלמההעונה לא הושלמה עקב פרוץ מלחמת העצמאות.
היה ניסיון להקים "ליגת חירום" אך גם הוא כשל והעונה נזנחה.1948/1949לא נערכהעקב מלחמת העצמאות העונה נדחתה.
העונה הבאה התקיימה תחת מדינת ישראל בתור "הליגה הישראלית" ב-1950.
ליגת CONCACAF היה מפעל כדורגל יבשתי שנתי שבו מתחרים מועדונים מאמריקה הצפונית, אמריקה המרכזית והקריביים.
המפעל, אותו מארגנת CONCACAF, הוא המפעל השני בחשיבותו לקבוצות המשויכות לקונפדרציית CONCACAF, אחרי ליגת האלופות של CONCACAF.
ב-8 במאי 2017 הודיעה CONCACAF על הקמת מפעל שני בחשיבותו לקונפדרציה, ובאותה העונה התקיים הגביע הראשון.
בגביע משתתפות 22 קבוצות, ומתחילת הטורניר (1/16 גמר) ועד שלב הגמר הוא מתקיים בשיטת נוק-אאוט ב-2 מפגשים (בבית ובחוץ).
בגביע הראשון של 2017 זכתה אולימפיה מהונדורס, אחרי שניצחה בגמר הגביע את סנטוס דה גואפילס מקוסטה ריקה 1–4 בדו-קרב פנדלים אחרי שהמשחק הסתיים בתיקו 1–1 בהארכה.
בגביע השני ב-2018 זכתה קבוצת הרדיאנו הקוסטה ריקנית אחרי שניצחה בגמר הגביע 2–3 את מוטגואה מהונדורס.
בגביע של 2019 זכתה סאפריסה מקוסטה ריקה שניצחה את מוטגואה ההונדורסית 0–1, שהפסידה בפעם השנייה בגמר הגביע בשנתיים.
אל שלב הבתים של ליגת האלופות מעפילות 22 קבוצות בסך הכול.
חלוקת הקבוצות המעפילות מתבצעת לפי אזורים:
– 2 – 1הקריביים32 קבוצות מעפילות דרך אליפות הקריביים לקבוצות (סגנית ומקום שלישי)
קבוצה אחת מעפילה דרך פלייאוף המתקיים במיוחד:המקום הרביעי באליפות הקריביים לקבוצות נגד מחזיקת גביע המגן הקריבי.
אם לאחד המועדונים המעפילים אין אצטדיון זמין העומד בתנאי הבטיחות של CONCACAF, הוא נפסל מהתחרות ומוחלף במועדון מהתאחדות אחרת.
אם אצטדיונה הביתי של הקבוצה לא עומד בתנאים, היא רשאית למצוא אצטדיון חלופי ראוי וזמין באותה המדינה.
החל מהקמת ליגת CONCACAF ב-2017, חולק בכל עונה פרס נעל הזהב למלך השערים, פרס כדור הזהב לשחקן המצטיין, פרס כפפת הזהב לשוער המצטיין, ופרס השחקן הצעיר המצטיין לטורניר.
ליגת DC סופר-פטס הוא סרט קולנוע אמריקאי בהנפשה ממוחשבת, מסוגת גיבורי-על וקומדיה, שמבוסס על Legion of Super-Pets של DC קומיקס.
הסרט בוים ונכתב על ידי ג'ארד שטרן, יחד עם כתיבתו של ג'ון ויטינגטון, והופק על ידי אולפני האחים וורנר הנפשה, DC Entertainment ו-Seven Bucks Productions.
הסרט יצא לאקרנים בישראל בדיבוב עברי ב-21 ביולי ובשפת המקור ב-28 ביולי ולאקרנים בארצות הברית ב-29 ביולי 2022, בהפצת אולפני האחים וורנר.
כאשר ליגת הצדק נתפסת על ידי לקס לות'ר, הכלב של סופרמן, קריפטו, יוצר צוות של חיות מחמד שקיבלו כוחות על.
הצוות כולל כלב ציד בשם אייס שהופך לסופר חזק ובלתי ניתן להריסה, חזירה בשם פי.בי שיכולה לגדול לגודל ענק, צבה בשם מרטון שהופכת לסופר מהירה וסנאי בשם צ'פ שצובר כוחות חשמליים.
דוויין ג'ונסון/ מורן סופר - קריפטו , לברדור רטריבר קריפטוני.
קווין הארט/ יובל בינדר - אייס, כלב ציד שהופך לחזק וחסין ובסוף הופך לכלב המחמד של באטמן
קייט מקינון/ שרון שחל - לולו האנטגוניסטית, שרקנית ניסויים חסרת שיער של לקסקורפ
ג'ון קרסינסקי/ יובל בינדר - סופרמן, גיבור-על שמגן על העיר מטרופוליס והבעלים של קריפטו
ונסה באייר/ אלונה אלכסנדר - פי.בי., חזירה שיכולה לגדול לגודל ענק שבהמשך הופכת לחיית המחמד של וונדר וומן
נטשה ליון/ הדר שחף-מעיין - מרטון, צבה שיכולה להפוך לסופר מהירה שבהמשך הופכת לחיית המחמד של פלאש
דייגו לונה/ גיא זיידמן - צ'פ , סנאי שיכול לצבור כוחות חשמליים שבהמשך הופך לחיית המחמד של ג'סיקה קרוז
קיאנו ריבס/ ניר רון - באטמן, גיבור-על שמגן על העיר גות'אם סיטי
מארק מרון/ גדי לוי - לקס לות'ר, איש עסקים ואויבו המושבע של סופרמן
אוליביה ויילד/ מאיה מיטלפונקט - לויס ליין, עיתונאית ואהובתו של סופרמן
תומאס מידלדיץ'/ אורי זלצמן - קית', שרקן לבן אשר נשכר בידי לולו שבהמשך הופך לחיית המחמד של אקוומן.
בן שוורץ/ קובי ליקרמן - מארק, שרקן חום אשר נשכר בידי לולו שבהמשך הופך לחיית המחמד של סייבורג.
ג'מילה ג'מיל/ מאיה מיטלפונקט - וונדר וומן, נסיכת אמזונה וגיבורת על מתמיסקירה והבעלים של פי.בי.
ג'מיין קלמנט/ גיא זיידמן - אקוומן, חצי אל מאטלנטיס, גיבור על, מלך אטלנטיס והבעלים של קית'.
ג'ון אירלי/ אורי זלצמן - פלאש, מדען משטרתי שהופך לגיבור על מהיר אשר מגן על העיר המרכזית והבעלים של מרטון.
דויד דיגס/ דניאל מגון - סייבורג, שחקן פוטבול לשעבר וגיבור על בעל קיברנטיקה והבעלים של מארק.
דאשה פולנקו/ אלונה אלכסנדר - ג'סיקה קרוז, גיבורת על וחברה בחיל הפקחים הירוקים והבעלים של צ'יפ.
ביולי 2018 ג'ארד שטרן נשכר לביים ולכתוב את הסרט.
בינואר 2019 הוכרז שיחד עם שטרן יביים את הסרט סם לוין, ושפטרישה היקס תיקח חלק בהפקתו.
במאי 2021 הוכרז שדוויין ג'ונסון ידבב את דמותו של קריפטו, הכלב של סופרמן.
כאשר בנוסף לכיכובו בסרט, ג'ונסון יפיק את הסרט לצד דני גרסיה, חירם גארסיה ושטרן.
כמו כן הוכרז שהמפיקים בפועל של הסרט יהיו ג'ון רקווה, גלן פיקארה וניקולאס סטולר.
ביוני 2021 פורסמו מדבבים נוספים לסרט, כאשר הם כוללים את קווין הארט בתור אייס, לצד קייט מקינון, ג'ון קרסינסקי, ונסה באייר, נטשה ליון, דייגו לונה וקיאנו ריבס שלוהקו לתפקידים לא ידועים.
שבוע לאחר מכן, הוכרז שעוד תדבב בסרט ג'מילה ג'מיל.
בספטמבר 2021 הוכרז שמארק מרון ידבב את דמותו של לקס לות'ר בסרט.
בנובמבר 2021 התגלו התפקידים של רוב המדבבים בסרט, כמו כן פורסם שידבבו בסרט גם תומאס מידלדיץ' ובן שוורץ.
אנימציית הסרט נעשתה על ידי Animal Logic, אשר הנפישה את הסרטים בזיכיון "סרט לגו".
הפסקול המקורי של הסרט הולחן על ידי סטיב ג'בלונסקי.
בינואר 2019 הוכרז שהסרט יצא לאקרנים בצפון אמריקה ב-21 במאי 2021, כאשר ב-22 במאי 2019 הועבר התאריך ל-20 במאי 2022 לטובת הסרט "מטריקס: התחייה".
ב-9 במרץ 2022 נדחתה פעם נוספת הקרנת הבכורה של הסרט ל-29 ביולי 2022.
ב-24 במאי 2022 הוכרז על השקת מרצ'נדייזינג בהשראת הסרט בשיתוף פישר פרייס, כאשר הוא יכלול ביגוד לילדים, אביזרים לחיות מחמד, צעצועים, פריטי אספנות, תחפשות וריהוט לחדרי ילדים.
פרסקטגוריהמועמד(ים)תוצאהסימוכיןפרסי בחירת הילדים של ניקלודיאוןסרט אנימציה אהובליגת DC סופר-פטסמדבב אהובדוויין ג'ונסוןקווין הארט
בכימיה קואורדינטיבית, ליגנד מגשר הוא ליגנד שנקשר לשני אטומים או יותר, בדרך כלל ליוני מתכות.
הליגנד יכול להיות מורכב מאטום או מכמה אטומים.
כמעט כל התרכובות האורגניות המורכבות יכולות לשמש כליגנדים מגשרים, לכן המונח מוגבל בדרך כלל לליגנדים קטנים כגון פסאודוהלידים או לליגנדים שנועדו במיוחד לקשר בין שתי מתכות.
במתן שם לקומפלקס שבו אטום בודד מגשר בין שתי מתכות, קודמת לליגנד המגשר האות היוונית מו, μ, עם מספר המציין את מספר המתכות הקשורות לליגנד הגישור.
μ2 מסומן לעיתים קרובות פשוט כ-μ.
כאשר מתארים קומפלקסים קואורדינטיביים יש להקפיד לא לבלבל את μ עם η ('אטא'), המתייחסת להאפטיות .
ליגנדים שאינם מגשרים נקראים ליגנדים טרמינליים.
כמעט כל הליגנדים ידועים כמגשרים, למעט אמינים ואמוניה.
ליגנדים מגשרים נפוצים כוללים את רוב האניונים הנפוצים.
ליגת איגודי העובדות הייתה ארגון נשים אמריקני שהורכב הן מנשים ממעמד הפועלות והן מנשים מבוססות יותר במטרה לתמוך במאמציהן של נשים להתאגד באיגודי עובדים ולשפר את תנאי העבודה בסדנאות היזע.
תמיכת הליגה שיחקה תפקיד חשוב בשביתות הנשים המשמעותיות בשני העשורים הראשונים של המאה ה-20 שביססו את האיגוד הבינלאומי של עובדי תעשיית בגדי הנשים ואת איחוד פועלי תעשיית הביגוד של באמריקה, וכן במאבק למען זכות הבחירה לנשים.
את שורשי הליגה ניתן לייחס לתנועת 'בתי ההתיישבות'.
התנועה הפגישה בין רפורמטורים מהמעמד הבינוני והגבוה לבין נשים ממעמד הפועלים.
אחד מאותם רפורמיסטים, הסוציאליסט האמריקני ויליאם אינגליש וולינג, אשר עבד בבתי ההתיישבות בשיקגו ובניו-יורק הגיע למסקנה שהקמת איגוד של נשים ממעמד הפועלים הוא משמעותי לעתידה של תנועת הרפורמה החברתית.
הוא נסע לאנגליה על מנת ללמוד מליגת איגודי העובדות הבריטית שנוסד ב-1874. מאוחר יותר באותה שנה שב וולינג לארצות הברית והשתתף בכנס השנתי של פדרציית העבודה האמריקנית (AFL).
בכנס זה הוקמה הליגה כשהנשיאה הראשונה שלה הייתה מרי מורטון קיהו, רפורמטורית ופעילה חברתית מבוסטון, וסגנית הנשיאה הייתה ג'יין אדמס מבית האל של תנועת בתי ההתיישבות בשיקגו.
פעילות הליגה הייתה במובנים רבים שזורה בפעילות ה-AFL, והפעילות ניסו לטפח קשרים עם הנהגת ה-AFL מתוך הבנה שמדובר בשחקן הגדול ביותר שיש לו השפעה בנושאים הנוגעים למטרות הליגה.
שני הארגונים לא היו זהים, ועל אף שרבות מפעילות הליגה עבדו עבור ה-AFL או איתה, הנהגת ה-AFL על פי רוב התעלמה מהליגה במישור הפורמלי.
עם זאת, הקמפיין של הליגה לקידום תמיכה של האיגודים המקצועיים בזכות הבחירה לנשים הצליח, ולצידו הצליחה הליגה לארגן גם נשים רבות יותר במסגרת האיגודים המקצועיים שבפדרציה לעומת התקופות שטרם פעולתה.
היחסים בין שני הארגונים לא היו עקביים, וכללו תקופות של התקרבות והתרחקות.
הליגה הדגישה בשנותיה הראשונות את החשיבות של התארגנות נשים באיגודים מקצועיים, לצורך קידום משא ומתן להסדרה קיבוצית של תנאי עבודתן.
לצד זאת קידמה חקיקה להסדרת תנאי העבודה של העובדות וקידמה חינוך לנשים ולנערות עובדות.
הפעילות בליגה היו מגוונות וכללו נשים רפורמיסטיות לבנות, פרוטסטנטיות, ילידות ארצות הברית ומשכילות, לצד עובדות צעירות ממעמד הפועלים, לרבות מהגרות רבות: יהודיות, איטלקיות ואיריות.
בין הדמויות האמידות והבולטות בארגון היו דמויות כמו אלינור רוזוולט, ג'יין אדמס, פלורנס קלי, מרגרט דרייר רובינס ומרי מורטון קיו.
מנגד, בין חברות הארגון הבולטות שצמחו ממעמד הפועלות אפשר למנות דמויות כמו מרי קניי או'סאליבן, רוז שניידרמן, פאולין ניומן, פאניה כהן, וקלרה למליך.
ימי הזוהר של הליגה היו בין שנת 1907 לשנת 1922 תחת נשיאותה של מרגרט דרייר רובינס.
הליגה תמכה במספר שביתות בשנים הראשונות לקיומה, לרבות שביתת הטלגרפים ב-1907 שאורגנה על ידי איגוד עובדי הטלגרפים המסחריים של אמריקה.
ה-WTUL מילא תפקיד קריטי בתמיכה ב'שביתת ה-20,000', של עובדות מתפרות החולצות בניו יורק ובפילדלפיה ב-1909. פעילות הליגה סיפקו לעובדות השובטות עבודת מטה וגיוס כספים לקרנות סיוע, וכן העמידו לטובתן בתי תמחוי שספקו מזון וערבות עבור אוכפות השביתה שנעצרו לצד מתן הגנה ועדויות תומכות במשפטים.
פעילות הליגה הצטרפו לאוכפות השביתה שמנעו כניסת שוברות שביתה למפעלים, וארגנו הפגנות המוניות וצעדות לפרסום דרישות העובדות ותנאי העבודה בסדנאות היזע בהן נאבקו.
היו גם שמתחו ביקורת על נשות המעמד הגבוה חברות הליגה שהפגינו ולקחו חלק במשמרות אכיפת השביתה לצד עובדות המתפרות, וכינו אותן "בריגדת המינק".
יתר על כן, השקפותיה ופעולותיה הסוציאליסטיות של שניידרמן במהלך השביתה הדגישו גם את המתחים בין חברות הליגה העובדות ואלו ממעמד הביניים.
השביתה בסופו של דבר לא נחלה הצלחה מלאה, ונתקלה בנכונות של חלק מהעובדות לשבור שביתה ובקשיים של השובתות להחזיק מעמד.
אף על פי שפעילות רבות בליגה היו גם ממייסדות ה-NAACP, האיגוד הלאומי לקידום אנשים צבעוניים, ונאבקו בניסיונות המעסיקים להשתמש בנשים אפרו-אמריקניות לשבירת השביתה, פעילים אחרים ב-NAACP דווקא עודדו עובדות שחורות לחצות את קווי הכלונסאות ולהחליף את העובדות השובתות.
השביתה הניבה כמה הישגים מוגבלים לעובדות, והעניקה לליגה ניסיון מעשי בארגון ופעולה.
מאבק עובדות תעשיית הביגוד לא נסתיים בניו-יורק ובשנים 1910–1911 סייע סניף הליגה בשיקגו בארגון שביתת תופרות נגד חברת הארט, שפנר ומרקס (HSM) שהקיפה כ-20 אלף נשים ובסופו של דבר הולידה שיפור בסטנדרטים במקומות העבודה.
בבוסטון ארגן הסניף המקומי של הליגה בשנת 1914 את מנקות המשרדים תחת ה-AFL.
ב-1915 ארגנו עם ה-AFL את עובדות תעשיית הממתקים בעיר, כשבין שני הארגונים היה גם מתח באשר להיקף דרישות השכר.
ב-1920 הובילה הליגה התאגדות של מוכרות דוכני העיתונים.
גם בניו-יורק המשיכו מאמצי הארגון של הליגה בשנות ה-30. בין היתר סייעה בארגון שביתות נגד מכבסת Sunshine בוויליאמסבורג, ברוקלין ומכבסת קולוניאל בבפדפורד-סטויבסנט.
הראשונה העסיקה בעיקר נשים לבנות, בעוד שהאחרונה העסיקה בעיקר נשים אפרו-אמריקאיות.
שביתת ה-WTUL באה לעזרת שתי הקבוצות, וסייעה בארגון קבוצת עובדות שהיסטורית הייתה מחוץ לעבודה המאורגנת.
השביתות נערכו בדרישה להעלאת שכר המינימום מ-14–15 אגורות לשעה ל-31 אגורות בהתאם למדיניות מטה השיקום הלאומי (NRA) שהקים רוזוולט במסגרת הניו-דיל.
פעילות הליגה היו מעורבות בהפגנות, וספגו התעמרות מצד המשטרה ושוברי שביתה, בנוסף לחורף הניו יורקי הקשה.
ואכן, התנאים היו כה גרועים עד שהגברת הראשונה אלינור רוזוולט (שהייתה בעצמה חברה בסניף הליגה הניו-יורקי מאז 1922) סיפקה באופן אישי את אנשי השירות החשאי כדי לסייע בהגנה על שובתות ובמניעת התנהלות בלתי חוקית של שוטרים ושוברי שביתה.
הליגה אף שיחקה תפקיד דומה בשביתה של יצרני גלימות בניו-יורק ועובדי תעשיית הביגוד הגברים בשיקגו ב-1910, בשביתת עובדי ועובדות תעשיית הביגוד בקליבלנד ופעולות רבות נוספות באיווה, מסצ'וסטס, מיזורי וויסקונסין.
עם זאת, ב-1912, החלה הליגה מותחת ביקורת על ההנהגה הגברית של האיגוד הבינלאומי של עובדי תעשיית בגדי הנשים (ILGWU) אותה ראתה כמי שאיננו מייצג היטב דיו את הנשים העובדות.
מערכת היחסים החצי-רשמית של הליגה עם ה-AFL הייתה אף היא מתוחה.
כשה-United Textile Workers, שלוחה של הפדרציה, החליטה להפסיק לספק סיוע לעובדות הטקסטיל השובתות בלורנס, מסצ'וסטס, שסירבו לחזור לעבודה במהלך השביתה שהוביל הארגון המתחרה IWW - חלק ממנהיגות הליגה נענו להחלטה בעוד חלקן הוקיעו הן את ה-AFL והן את הליגה על הסכמתן לפעילות של שבירת שביתה.
לליגה הייתה מערכת יחסים קרובה יותר עם איחוד פועלי תעשיית הביגוד של באמריקה שהוקם על ידי גורמים מיליטנטיים יותר מקרב העובדים המהגרים בתעשיית בגדי הגברים בשיקגו, ניו-יורק ומרכזים עירוניים אחרים במזרח ארצות הברית שהיו מחוץ ל-AFL.
הליגה הכשירה נשים כמנהיגות ומארגנות עובדים בבית הספר שלה שנוסד בשיקגו ב-1914 ומילאה תפקיד מפתח בהכנסת עובדות טקסטיל איטלקיות לאיגוד בניו יורק.
הליגה שמה דגש על קידום חקיקה להגבלת יום העבודה לשמונה שעות עבודה, לקידום שכר מינימום וחוקי מגן נוספים.
לאור העוינות של בית המשפט העליון בארצות הברית כלפי חקיקה כלכלית באותה התקופה, רק חקיקות שיוחדו ספציפית להגן על נשים וילדים הצליחו להישמר.
גם הנהגת ה-AFL ראתה את חקיקת העבודה בעין ביקורתית משום שהאמינו שחקיקה שכזו עשויה לייתר את תפקידם של ארגוני העובדים וליצור תקדימים להתערבות ממשלתית בשוק העבודה שבטווח הארוך עשויים לפעול לרעת האיגודים.
הליגה הייתה פעילה גם בדרישה לקידום תנאי עבודה בטוחים לעובדות, בייחוד לאחר השריפה במפעל טריאנגל בשנת 1911, שבה נהרגו 146 עובדות.
לשריפה זו קדמה שריפה דומה בניוארק, ניו ג'רזי שבה נהרגו עשרים וחמש עובדות טקסטיל.
שריפות אלו לא רק עוררו את דעת הקהל בנושא, אלא גם חשפו את הסדקים בין תומכות הליגה ממעמד הביניים וממעמד העובדות.
האחרונות, כמו רוז שניידרמן, היו מיליטנטיות יותר.
מתח זה בא לידי ביטוי בין היתר בנאומה של שניידרמן באספת הזיכרון בבית האופרה ב-2 באפריל 1911: "הייתי בוגדת בגופות השרופות של אומללות אלו, לו הייתי באה הנה לדבר מילות אחווה וטוב.
ניסינו אתכם האנשים הטובים בציבור, ולא נסתייענו...
ניסינו אתכם אזרחים, אנו מנסים אתכם כעת שוב - ויש לכם כמה דולרים, אחים ואחיות, לתת כמתנות צדקה לאלמנות השכולות.
אך בכל פעם שהעובדים קמים למחות, בדרכם היחידה, כנגד התנאים הבלתי נסבלים - יד החוק החזקה מורשית לרמוס אותנו....
איני יכולה לדבר אחווה אתכם, דם רב מדי נשפך.
אני יודעת מניסיוני שעל הפועלות לגאול את עצמן, והדרך היחידה שיוכלו לעשות זאת היא באמצעות תנועה חזקה של מעמד העובדים".
הליגה פעלה גם באופן פעיל לקידום זכות הבחירה לנשים בשיתוף פעולה הדוק עם האגודה הלאומית האמריקאית לזכות בחירה לנשים, בשנים שלפני העברת התיקון התשעה עשר לחוקת ארצות הברית בשנת 1920. הליגה ראתה בזכות הבחירה דרך להשיג ולקדם שוויון פוליטי וחקיקה המגנה על נשים.
בהקשר זה זכורים דבריה של שניידרמן:"מה שהפועלת רוצה הוא לחיות.
לא להתקיים בלבד - זכות לחיים כפי שלאישה העשירה יש הזכות לחיים, לשמש, למוזיקה ולאמנות.
אין דבר שלעובדת הצנועה אינו מגיע גם כן.
לפועלת חייב להיות לחם, אך מגיע לה גם שושנים.
עיזרו, נשים עם יתר זכויות, תנו לה את פתק ההצבעה להיאבק בעזרתו".
עם זאת, הליגה לא נתנה אמון במפלגת הנשים הלאומית וגישתה הימנית-אינדיבידואליסטית כלפי שוויון הזכויות לנשים.
היא התנגדה נחרצות להצעת התיקון לשוויון זכויות שנוסחה על ידיה בטענה כי היא הייתה מבטלת את חוקי המגן הייחודיים לנשים שהליגה נאבקה קשות להשגתם.
הנהגת הליגה, ובפרט שניידרמן, תמכו ביותר במדיניות הניו-דיל של רוזוולט.
היא עמדה גם בקשרים עם האיגוד לחינוך נשים ותעשייה (WEIU) שהעסיק חוקרות כמו לואיז מריון בוסוורת' כדי לחקור את תנאי העבודה של נשים.
ליגת האלופות של אופ"א היא טורניר כדורגל אירופי שנתי, שבו מתחרים המועדונים המצליחים ביותר במדינות המשויכות להתאחדות הכדורגל האירופית (אופ"א).
הטורניר הוא המפעל היוקרתי ביותר למועדונים בכדורגל האירופי.
בעבר נקרא "גביע אלופות אירופה למועדונים".
הטורניר הפאן-אירופי הראשון היה "גביע האתגר" ששוחק בין מועדונים מקומיים באימפריה האוסטרו-הונגרית בין השנים 1897–1911. לאחר מכן, ב-1927 נוסד גביע מיטרופה שהיה הטורניר הרשמי הראשון שהפגיש קבוצות כדורגל אירופאיות בכירות ממרכז אירופה במסגרת בינלאומית, רעיון שהגה הוגו מייזל.
ב-1930 נוסד "גביע האומות" (או "Coupe des Nations") שהיה הניסיון האמיתי הראשון ליצור גביע תחרותי בין אלופות המדינות של אירופה.
הוא אורגן על ידי מועדון הכדורגל השווייצרי סרבט ז'נבה, והביא עשרה מועדונים בולטים באירופה לשחק בטורניר אחד, שהתקיים בז'נבה.
בגביע האומות של 1930 זכתה אויפשט ההונגרית.
ב-1949, אחרי מלחמת העולם השנייה, הקבוצות מהמדינות הלטיניות של אירופה ייסדו את הגביע הלטיני ששוחק עד 1957.
לאחר שקיבלו דיווח ממספר עיתונאים על האליפות הדרום אמריקאית לאלופות ("Campeonato Sudamericano de Campeones") שהחלה ב-1948, גבריאל הנו, שהיה כדורגלן בעצמו וגם העורך של עיתון הספורט ל'אקיפ – הציע כי יש ליצור גביע יבשתי בינלאומי באירופה לאלופות.
לאחר שסטאן קוליס הכריז על וולברהמפטון וונדררס כ"אלופי העולם" בעקבות רצף מוצלח של משחקי ידידות בשנות ה-50 ובמיוחד לאחר ניצחון ה-3–2 הידידותי נגד בודפשט הונבד, הצליח לשכנע את אופ"א לקיים טורניר שכזה.
הוא נוסד ב-1955 ושוחק בפריז כ"גביע האלופות האירופי לקבוצות".
גביע האלופות הרשמי הראשון נערך בעונת 1955/1956 וכלל 16 קבוצות שנחשבות למייסדות הטורניר: מילאן (איטליה), אורהוס (דנמרק), אנדרלכט (בלגיה), יורגודן (שוודיה), גוורדיה ורשה (פולין), היברניאן (סקוטלנד), פרטיזן בלגרד (יוגוסלביה), פ.ס.וו.
זארבריקן (חבל הסאר), סרבט ז'נבה (שווייץ), ספורטינג ליסבון (פורטוגל), סטאד ריימס (צרפת) ו-וורוס לובוגו (הונגריה).
גמר הבכורה של הטורניר התקיים בפארק דה פראנס בין סטאד ריימס לריאל מדריד, והסתיים בניצחונה של ריאל מדריד שחזרה מפיגור ל-4–3, הודות לשערים של אלפרדו די סטפנו, מרקוס אלונסו (מרקיטוס), והקטור ריאל (צמד).
על אלופת הליגה האנגלית, צ'לסי, נאסר להשתתף בתחרות על ידי מזכיר הליגה האנגלית, אלן הארדקר, שהאמין שיהיה זה לטובת הכדורגל האנגלי והכדורגל בכלל, אם הקבוצות האנגליות לא יכנסו לתחרות.
באזבי, בעזרתו של יושב ראש הקבוצה הארולד הארדמן, וגם בעזרתו של יושב ראש התאחדות הכדורגל האנגלית (ה-FA) סטאנלי ראוס, עקפו את החלטת הליגה ויונייטד הפכו לקבוצה האנגלית הראשונה שמשתתפת במפעל.
ריאל מדריד הצליחה להגן על התואר במשך 4 עונות נוספות, ולמעשה הייתה הקבוצה היחידה שזכתה בתואר בחמש העונות הראשונות של התחרות.
בעונת 1960/1961 הדיחה את ריאל מדריד יריבתה המרה ברצלונה כבר בסיבוב הראשון של הטורניר וקבעה את סיום שליטתה המוחלט בטורניר.
בגמר הגביע הפסידה ברצלונה לבנפיקה ליסבון שניצחה אותה 3–2.
בנפיקה הצליחה לשמור על התואר וניצחה גם בעונה לאחר מכן בפעם השנייה ברציפות, אך כשלה עונה אחת אחר כך, כשהפסידה למילאן בזכייתה הראשונה.
בעונת 1963/1964 זכתה יריבתה העירונית, אינטר בגביע בפעם הראשונה, ועונה לאחר מכן הצליחה ריאל לשוב ולזכות בתואר בפעם השישית.
סלטיק הייתה הקבוצה הבריטית הראשונה שזכתה בתואר ועשתה זאת בעונת 1966/1967. עונה לאחר מכן זכתה מנצ'סטר יונייטד בפעם הראשונה כשניצחה 4–1 את בנפיקה בגמר.
לאחר מכן השתנתה המגמה ובאיירן מינכן זכתה 3 פעמים ברציפות בין השנים 1973 ל-1976, כשהיא מנצחת שלוש פיינליסטיות חדשות: אתלטיקו מדריד (אותה ניצחה בגמר חוזר 4–0 אחרי 1–1 בגמר הראשון), לידס יונייטד (2–0) וסנט אטיין (הצרפתייה הראשונה שמגיעה לגמר מזה 17 עונות).
ב-1977 וב-1978 זכתה ליברפול פעמיים ברצף, וב-1979 ו-1980 זכתה נוטינגהאם פורסט פעמיים ברצף.